CELEX: 32016R1618
Language: mt
Date: 2016-09-08 00:00:00
Title: Regolament tal-Kummissjoni (UE) 2016/1618 tat-8 ta' Settembru 2016 li jemenda r-Regolament (KE) Nru 2003/2003 tal-Parlament Ewropew u tal-Kunsill fir-rigward tal-fertilizzanti bl-iskop li jiġu adattati l-Annessi I u IV (Test b'rilevanza għaż-ŻEE)

9.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 242/24
            
         REGOLAMENT TAL-KUMMISSJONI (UE) 2016/1618
   tat-8 ta' Settembru 2016
   li jemenda r-Regolament (KE) Nru 2003/2003 tal-Parlament Ewropew u tal-Kunsill fir-rigward tal-fertilizzanti bl-iskop li jiġu adattati l-Annessi I u IV
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 2003/2003 tal-Parlament Ewropew u tal-Kunsill tat-13 ta' Ottubru 2003 dwar il-fertilizzanti (1), u b'mod partikolari il-paragrafi 1 u 3 tal-Artikolu 31 u l-Artikolu 29(4) tiegħu,
   Billi:
   
               (1)
            
            
               Tressqu talbiet skont l-Artikolu 31(2) tar-Regolament (KE) Nru 2003/2003, għall-inklużjoni ta' għadd ta' fertilizzanti fl-Anness I ta' dak ir-Regolament.
            
         
               (2)
            
            
               [S,S]-aċidu etilendiamminadisuċċiniku (minn hawn 'il quddiem “[S,S]-EDDS” — [S,S]-Ethylenediaminedisuccinic acid) huwa aġent organiku kelanti għall-mikronutrittivi. Il-ħadid ikkelat ma' [S,S]-EDDS jintuża biex jagħmel tajjeb għall-iskarsezza ta' ħadid u biex jirrimedja l-klorożi ferriku fi pjanti ornamentali u f'lawns tat-terf dekorattivi. Dan jiddegrada malajr u b'hekk joħloq xi problemi żgħar ta' lissija mill-ħamrija tal-wiċċ għall-ilma ta' taħt l-art, huwa kompletament mineralizzat u ma jurix tossiċità fl-ilma u għall-mammiferi.
            
         
               (3)
            
            
               L-aċidu ettaglukoniku (minn hawn 'il quddiem “HGA” — heptagluconic acid) huwa aġent organiku komplessanti għall-fertilizzanti mikronutrijenti. L-HGA huwa effettiv, bijodegradabbli, juri stabbiltà tajba fuq firxa wiesgħa ta' valuri pH u solubbiltà għolja fl-ilma. L-HGA ġie awtorizzat għal bosta snin fi Spanja mingħajr l-ebda rapport ta' ħsara għall-ambjent jew għas-saħħa tal-bniedem.
            
         
               (4)
            
            
               Il-manifatturi tal-[S,S]-EDDS u tal-HGA ppreżentaw talbiet lill-Kummissjoni, permezz tal-awtoritajiet tal-Ġermanja u ta' Spanja, biex jinkludu dawk is-sustanzi fil-lista ta' aġenti organiċi kelanti u komplessanti awtorizzati fl-Anness I tar-Regolament (KE) Nru 2003/2003 biex jagħmlu l-[S,S]-EDDS u l-HGA disponibbli għall-bdiewa madwar l-Unjoni kollha. L-[S,S]-EDDS u l-HGA, kif speċifikati fl-Anness I ta' dan ir-Regolament, jissodisfaw ir-rekwiżiti stipulati fl-Artikolu 14 tar-Regolament (KE) Nru 2003/2003. Għaldaqstant għandhom jiżdiedu mal-lista ta' aġenti organiċi kelanti u komplessanti awtorizzati fl-Anness I ta' dak ir-Regolament.
            
         
               (5)
            
            
               Billi hemm disponibbli metodi analitiċi għad-determinazzjoni tal-[S,S]-EDDS u tal-HGA, dawk il-metodi għandhom jiġu speċifikati fl-Anness IV tar-Regolament (KE) Nru 2003/2003, bl-iskop li jiffaċilitaw il-kontrolli li l-Istati Membri jeżerċitaw skont l-Artikolu 29 ta' dak ir-Regolament. Is-sottotitolu li jiddeskrivi l-Metodi 11 għandu jirrifletti l-fatt li l-HGA huwa aġent komplessanti.
            
         
               (6)
            
            
               It-taħlita tar-reazzjoni bejn N-butil tijofosforiku triammid u N-propil tijofosforiku triammid ġiet introdotta fl-Anness I tar-Regolament (KE) Nru 2003/2003 bir-Regolament tal-Kummissjoni (UE) Nru 1257/2014 (2). Riċerka reċenti wriet li mhi mistennija l-ebda differenza sinifikanti fit-tnaqqis ta' emissjonijiet tal-ammonja minħabba l-użu jew tat-taħlita tar-reazzjoni jew tat-taħlita sempliċi taż-żewġ sustanzi. Għaldaqstant, l-entrata għandha tiġi emendata biex tippermetti lill-produtturi ta' tali taħlita jagħżlu waħda minn dawn il-metodi ta' produzzjoni.
            
         
               (7)
            
            
               Ir-Regolament (KE) Nru 2003/2003 għandu għalhekk jiġi emendat skont dan.
            
         
               (8)
            
            
               Biex jiġi żgurat li l-metodu analitiku tal-[S,S] EDDS, li bħalissa qed jiġi vvalidat, ikun ippubblikat mill-Kumitat Ewropew għall-Istandardizzazzjoni, għandu jiġi previst perjodu ta' żmien raġonevoli qabel l-inklużjoni tal-[S,S] EDDS fl-Anness I tar-Regolament (KE) Nru 2003/2003 u jibda japplika l-metodu analitiku l-ġdid għal dan it-tip ta' fertilizzant fl-Anness IV.
            
         
               (9)
            
            
               Il-miżuri stipulati f'dan ir-Regolament huma skont l-opinjoni tal-Kumitat stabbilit bl-Artikolu 32 tar-Regolament (KE) Nru 2003/2003,
            
         ADOTTAT DAN IR-REGOLAMENT:
   Artikolu 1
   Emendi
   Ir-Regolament (KE) Nru 2003/2003 huwa emendat kif ġej:
   
               1.
            
            
               L-Anness I huwa emendat skont l-Anness I ta' dan ir-Regolament.
            
         
               2.
            
            
               L-Anness IV huwa emendat skont l-Anness II ta' dan ir-Regolament.
            
         Artikolu 2
   Dħul fis-seħħ
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Madankollu, il-punt (1) tal-Anness I u l-punt (2) tal-Anness II għandhom japplikaw mill-1 ta' Lulju 2017.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta' Settembru 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 304, 21.11.2003, p. 1.
   
      (2)  Ir-Regolament tal-Kummissjoni (UE) Nru 1257/2014 tal-24 ta' Novembru 2014 li jemenda r-Regolament (KE) Nru 2003/2003 tal-Parlament Ewropew u tal-Kunsill fir-rigward tal-fertilizzanti bl-iskop li jiġu adattati l-Annessi I u IV (ĠU L 337, 25.11.2014, p. 53).
   
      ANNESS I
      L-Anness I tar-Regolament (KE) Nru 2003/2003 huwa emendat kif ġej:
      
                  1.
               
               
                  Fit-tabella tat-Taqsima E.3.1, tiżdied l-entrata li ġejja:
                  
                              “12
                           
                           
                              (S, S]-Aċidu etilendiamminadisuċċiniku
                           
                           
                              [S,S]-EDDS
                           
                           
                              C10H16O8N2
                              
                           
                           
                              20846-91-7”
                           
                        
            
                  2.
               
               
                  Fit-tabella tat-Taqsima E.3.2, tiżdied l-entrata li ġejja:
                  
                              “2
                           
                           
                              Aċidu ettaglukoniku
                           
                           
                              HGA
                           
                           
                              C7H14O8
                              
                           
                           
                              23351-51-1”
                           
                        
            
                  3.
               
               
                  Fit-Tabella tat-Taqsima F.2, l-entrata 3 tinbidel b'dan li ġej:
                  
                              “3
                           
                           
                              It-taħlita ta' N-butil tijofosforiku triammid (NBPT) u N-propil tijofosforiku triammid (NPPT) (proporzjon 3:1 (1))
                              It-taħlita ta' reazzjoni:
                              Nru KE 700-457-2
                              Taħlita ta' NBPT/NPPT
                              
                                           
                                       
                                       
                                          NBPT: ELINCS Nru 435-740-7
                                       
                                    
                                           
                                       
                                       
                                          NPPT: Nru CAS 916809-14-8
                                       
                                    
                           
                              Minimu: 0,02
                              Massimu: 0,3
                           
                           
                               
                           
                           
                               
                           
                        
            
         (1)  It-tolleranza tal-porzjon tal-NPPT: 20 %.”
   
   
      ANNESS II
      L-Anness IV tar-Regolament (KE) Nru 2003/2003 huwa emendat kif ġej:
      
                  1.
               
               
                  Fit-Taqsima B, taħt l-intestatura “Metodi 11”, is-sottotitlu “Aġenti kelanti” jinbidel b'“Aġenti kelanti u komplessanti”.
               
            
                  2.
               
               
                  Fit-Taqsima B, jiżdied il-Metodu 11.9 li ġej:
                  
                     “Kalkolu ta' [S,S]-EDDS
                  
                  
                     EN 13368-3 Parti 3: Fertilizzanti — Kalkolu ta' aġenti kelanti fil-fertilizzanti mill-kromatografija: Kalkolu ta' [S,S]-EDDS minn kromatografija ta' pari joniċi
                  
                  Dan il-metodu ta' analiżi sarlu r-ringtest.”
               
            
                  3.
               
               
                  Fit-Taqsima B, jiżdied il-Metodu 11.10 li ġej:
                  
                     “Kalkolu tal-HGA
                  
                  
                     EN 16847: Fertilizzanti — Kalkolu tal-aġenti komplessanti fil-fertilizzanti — Identifikazzjoni tal-aċidu ettaglukoniku permezz tal-kromatografija
                  
                  Dan il-metodu ta' analiżi sarlu r-ringtest.”